Боян Бойчев
Зима

chitanka.info

Зимата вади от своята пазва

Хиляди малки чудеса,

Които танцуват, играят и казват:

Повярвайте в нашата магия добра!

Повярвайте в това, което е бяло,

Затворете очите си и пак

В нашето трепкащо огледало

Ще откриете вашия знак.

Повярвайте, че всичко ще стане,

Когато изсветлее зимният мрак,

Когато оздравеят черните рани,

Засипани тихо от белия сняг.

Зимата крие своите илюзии,

Някъде, във вълшебна гора,

Не казвайте, всичко е вече изгубено,

Просто повярвайте в магия добра.

януари 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.